stanford-oval/wikipedia huggingface dataset:
ביאטה סירוטה גורדון
לקריאה נוספת

Gordon, Beate Sirota. (1995). 1945 Nen no Kurisumasu 1945年のクリスマス』). Tokyo: Kashiwashobo. ISBN 4760110771/ISBN 9784760110773; OCLC 36090237
Gordon, Beate Sirota. (1997). The Only Woman in the Room: a Memoir. Tokyo: Kodansha International. ISBN 4770021453/ISBN 9784770021458; OCLC 38588852
הערות שוליים

1 2  מאדי אלברט , הפמיניסטית היהודיה ששינתה לעד את זכויות הנשים ביפן, באתר זמן ישראל, 9 בינואר 2021
↑   מיכל לברטוב, המשפטנים היהודים שנלחמו למען האמנות הבינלאומיות לזכויות אדם, באתר הארץ, 31 בדצמבר 2016
↑  Mostel, Raphael (1 בינואר 2013). "Beate Sirota Gordon Dies at 89". Forward. ארכיון מ-5 בינואר 2013. {{cite web}}:  (עזרה)
↑  "MINOR PLANET CIRCULARS/MINOR PLANETS AND COMETS, M.P.C 117229" (PDF). 8 בנובמבר 2019. {{cite web}}:  (עזרה)
| --- | --- |
בקרת זהויות :  NLI: 987007312259605171  BnF: cb16700764c (data)  CiNii: DA09720133  GND: 124437001  ISNI: 0000 0000 7868 7069  LCCN: n88621179  NDL: 00513515  NLK: KAC200711198  NTA: 377294977  SNAC: w6rs87t8  SUDOC: 059450959  VIAF: 63122297   WorldCat (עם VIAF): 63122297
ברברה סטרוצי

| --- | --- |

 לידה:  6 באוגוסט 1619 ונציה, הרפובליקה של ונציה 
 פטירה:  11 בנובמבר 1677 (בגיל 58) פדובה, הרפובליקה של ונציה 
 מקום קבורה:  בזיליקת סנט'אנטוניו בפדובה 
 מוקד פעילות:  הרפובליקה של ונציה 
 תקופת הפעילות:  מ-1644 
 מקום לימודים:  Accademia degli Unisoni 
 זרם:  המוזיקה הקלאסית בתקופת הבארוק 
 סוגה:  המוזיקה הקלאסית בתקופת הבארוק 
 סוג קול:  סופרן 
 שפה מועדפת:  איטלקית, ונטית 
 כלי נגינה:  לאוטה 
 פרופיל ב-IMDb
 
ברברה סטרוצי (נקראה גם ברברה ואלה, באיטלקית: Barbara Strozzi; הוטבלה 6 באוגוסט 1619, בוונציה – 11 בנובמבר 1677, בפדובה), הייתה זמרת בארוק ומלחינה איטלקייה.
ביוגרפיה

סטרוצי הייתה בתו המאומצת, וקרוב לוודאי בתו הבלתי חוקית, של ג'וליו סטרוצי, ממשפחת סטרוצי הפלורנטינית, משפחה אצילה ומפורסמת בעושרה ובפועלה התרבותי מן המאה ה-14. ג'וליו שילב אותה בסדרת קבוצות הדיון, או אקדמיות, שלו, בעיקר ב-Accademia degli Unisoni שם התבקשה הן לשיר והן לתרום לשיחה. היא למדה אצל המלחין פרנצ'סקו קאוואלי. אחרי מות אביה, נאלצה כנראה סטרוצי לפרנס את עצמה באמצעות יצירותיה המוזיקליות, סברה הגיונית לאור המספר הרב של פטרונים נשואי פנים, ביניהם פרדיננד השני מאוסטריה וסופיה, דוכסית ברונשוויק ולינבורג, שלהם הקדישה את יצירותיה.
הרוב המוחלט של יצירותיה נכתב לקול סופרן וקונטינואו, כנראה למילות שירה שלה. חיבוריה נטועים היטב במסורת ה"סקונדה פראטיקה", שהודגמה ביצירותיו של קלאודיו מונטוורדי, אבל ליצירות שלה יש דגש לירי יותר, המתבסס על יתרונות הקול עצמו. רבים מן הטקסטים ליצירותיה נכתבו על ידי אביה, ג'וליו.
בחירת דראפט טריטוריאלית ב-NBA

וילט צ'מברלין, הבחירה הטריטוריאלית של פילדלפיה ווריורס בדראפט 1959
בחירת דראפט טריטוריאלית היא סוג של בחירת דראפט שהייתה נהוגה בליגת ה-NBA בין העונות 1950–1965. בשנים הראשונות של ה-NBA, מאחר שהקבוצות התקשו לבסס קהל אוהדים קבוע, הנהיגה הליגה את "חוק הבחירה הטריטוריאלית" - חוק המאפשר לקבוצות לצרף שחקני מכללות מאותו האזור, בהנחה שהם מוכרים לאוהדים המקומיים ויזכו לתמיכתם. לפני הדראפט, כל קבוצה יכלה לוותר על בחירת הדראפט הראשונה שלה, ולהמירה בשחקן מכללות מקומי שתבחר. נקבע שהמרחק בין המכללה בה לומד השחקן לבין הקבוצה הבוחרת בו לא יעלה על 50 מיל (כ-80 ק"מ). אף על פי שהבחירות הטריטוריאליות נבחרו לפני הדראפט, הן לא נחשבו כבחירות הראשונות בדראפט; בכל דראפט, הבחירה הראשונה שאינה טריטוריאלית היא שנחשבת לבחירה הראשונה.
מתוך 23 השחקנים שנבחרו כבחירה טריטוריאלית, 12 הונצחו בהיכל התהילה של הכדורסל. טום היינסון, וילט צ'מברלין, אוסקר רוברטסון, פול אריזין וג'רי לוקאס הם הבחירות הטריטוריאליות היחידות שזכו בתואר רוקי העונה. צ'מברלין (4 פעמים) ורוברטסון זכו במהלך הקריירה גם בתואר ה-MVP של העונה הסדירה. פילדלפיה ווריורס היא הקבוצה בעלת מספר הבחירות הטריטוריאליות הגבוה ביותר, עם שבע בסך הכול. הדראפטים של 1953 ו-1965 (האחרון בו נכללו בחירות טריטוריאליות) היו היחידים בהם נבחרו שלושה שחקנים בבחירות טריטוריאליות - יותר מכל דראפט אחר. הפעמים היחידות בהן אף קבוצה לא ניצלה את חוק הבחירה הטריטוריאלית היו בדראפטים של 1954, 1957 ו-1961.
רשימת הבחירות הטריטוריאליות

| --- | --- |
^: שחקן שנבחר למשחק האולסטאר
*: חבר בהיכל התהילה של הכדורסל

| דראפט | שחקן | קבוצה בוחרת | מכללה |
| --- | --- | --- | --- |
| 1949 | אד מקאולי* | סנט לואיס בומרס | אוניברסיטת סנט לואיס |
| 1949 | ורן מיקלסן* | מיניאפוליס לייקרס | אוניברסיטת האמליין |
| 1950 | פול אריזין* | פילדלפיה ווריורס | אוניברסיטת וילאנובה |
| 1951 | מייר סקוג | מיניאפוליס לייקרס | אוניברסיטת מינסוטה |
| 1952 | ביל מלקבי | פילדלפיה ווריורס | אוניברסיטת טמפל |
| 1953 | ארני בק | פילדלפיה ווריורס | אוניברסיטת פנסילבניה |
| 1953 | וולטר דיוקס^ | ניו יורק ניקס | אוניברסיטת סיטון הול |
| 1953 | לארי הנסי | פילדלפיה ווריורס | אוניברסיטת וילאנובה |
| 1955 | דיק גרמייקר^ | מיניאפוליס לייקרס | אוניברסיטת מינסוטה |
| 1955 | טום גולה* | פילדלפיה ווריורס | אוניברסיטת לה סאל |
| 1956 | טום היינסון* | בוסטון סלטיקס | מכללת הולי קרוס |
| 1958 | גאי רוג'רס* | פילדלפיה ווריורס | אוניברסיטת טמפל |
| 1959 | וילט צ'מברלין* | פילדלפיה ווריורס | אוניברסיטת קנזס |
| 1959 | בוב פרי | סנט לואיס הוקס | אוניברסיטת סנט לואיס |
| 1960 | אוסקר רוברטסון* | סינסינטי רויאלס | אוניברסיטת סינסינטי |
| 1962 | דייב דבושר* | דטרויט פיסטונס | אוניברסיטת דטרויט מרסי |
| 1962 | ג'רי לוקאס* | סינסינטי רויאלס | אוניברסיטת המדינה של אוהיו |
| 1963 | טום ת'אקר | סינסינטי רויאלס | אוניברסיטת סינסינטי |
| 1964 | וולט האזרד^ | לוס אנג'לס לייקרס | אוניברסיטת קליפורניה בלוס אנג'לס |
| 1964 | ג'ורג' וילסון | סינסינטי רויאלס | אוניברסיטת סינסינטי |
| 1965 | ביל בראדלי* | ניו יורק ניקס | אוניברסיטת פרינסטון |
| 1965 | ביל בונטין | דטרויט פיסטונס | אוניברסיטת מישיגן |
| 1965 | גייל גודריץ'* | לוס אנג'לס לייקרס | אוניברסיטת קליפורניה בלוס אנג'לס |

↑  על אף שצ'מברלין שיחק באוניברסיטת קנזס, מחוץ לטריטוריה של פילדלפיה, זכויותיו ניתנו לפילדלפיה ווריורס לאחר שהם טענו כי הוא גדל כילד בפילדלפיה.
↑  הזכויות על רוברטסון הוענקו לסינסינטי רויאלס כבחירה טריטוריאלית, אך הוא הוכר גם כבחירה הראשונה בדראפט מאחר שהייתה שייכת ממילא לרויאלס.
↑  על אף שלוקאס שיחק באוניברסיטת המדינה של אוהיו, מחוץ לטריטוריה של סינסינטי, זכויותיו ניתנו לסינסינטי רויאלס מאחר שהרויאלס היו הקבוצה היחידה במדינת אוהיו, ולוקאס גדל כילד בעיר מידלטון שנמצאת בטריטוריה של סינסינטי.
ראו גם

דראפט ה-NBA
הערות שוליים

↑  התפתחות הדראפט והלוטרי, באתר nba.com
↑  על בחירות הדראפט הטריטוריאליות, באתר philly.com
↑  רשימת הבחירות הראשונות בדראפט, באתר nba.com
↑  רשימת הזוכים בתואר רוקי העונה, באתר nba.com
↑  רשימת הזוכים בתואר ה-MVP של העונה הסדירה, באתר nba.com
אוסקר רוברטסון, הבחירה הטריטוריאלית של סינסינטי רויאלס בדראפט 1960
גייל גודריץ', הבחירה הטריטוריאלית של לוס אנג'לס לייקרס בדראפט 1965
ברברה פ. וולטר

| --- | --- |

 לידה:  30 באוגוסט 1964 (בת 60) ברונקסוויל, ארצות הברית 
 מדינה:  ארצות הברית 
 השכלה:  אוניברסיטת באקנל (BA)  אוניברסיטת שיקגו (MA, PhD)
 מעסיק:  אוניברסיטת קליפורניה, סן דייגו
 פרסים והוקרה:  פרס משאיר השלום הלאומי. המרכז הלאומי ליישוב סכסוכים  רשימת רבי המכר של הניו יורק טיימס. איך מתחילות מלחמות אזרחים ואיך עוצרים אותן  פרס סוזן סטריינג'  פרס המחקר של הפקולטה של UC San Diego  המועצה ליחסי חוץ, חבר חיים  פרס הוראה מכובד של UCSD
 www.barbarafwalter.com
 
ברברה פ. וולטר (באנגלית: Barbara F. Walter; נולדה ב-30 באוגוסט 1964) היא מדענית פוליטית אמריקאית, פרופסור בבית הספר למדיניות גלובלית ואסטרטגיה באוניברסיטת קליפורניה בסן דייגו. היא ידועה בעבודתה על תאוריית מיקוח ואלימות פוליטית, במיוחד התפרצות ופתרון מלחמת אזרחים, וההיגיון של אלימות טרור. מאז שנת 2012 היא חברה קבועה במועצה ליחסי חוץ.
וולטר למדה לתואר ראשון במדע המדינה וגרמנית באוניברסיטת באנקל בפנסילבניה, משם המשיכה ללימודי תואר שני ודקטורט במדע המדינה באוניברסיטת שיקגו. לאחר שנת פוסט דוקטורט באוניברסיטת הרווארד ושנה נוספת באוניברסיטת קולומביה, הצטרפה לבית הספר למדיניות גלובלית ואסטרטגיה באוניברסיטת קליפורניה בסן דייגו, ומאוחר כיותר כיהנה כדיקן בית הספר. זכרתה בפרסים רבים על עבודתה.
הערות שוליים

↑  "About". Barbara F. Walter. נבדק ב-29 בספטמבר 2022. {{cite web}}:  (עזרה)
| --- | --- |
בקרת זהויות :  NLI: 987007269570305171  BIBSYS: 98023789  BnF: cb150113782 (data)  CiNii: DA12740241  GND: 1033886254  ISNI: 0000 0000 5393 2291  LCCN: n99021222  NKC: jo2012689743  NSK: 000590477  NTA: 238146022  RERO: 02-A016598702  SELIBR: 272351  SUDOC: 074252720  VIAF: 54425173   WorldCat (עם VIAF): 54425173 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברברה פ. וולטר".
ארזיה

אֶרְזְיָה (בארזיה וברוסית: Эрзя) הוא עם אוגרו-פיני, אחד מהעמים הילידים העיקריים של מורדוביה.
ישנו ויכוח אתנוגרפי – האם ארזיה הם עם נפרד או שמא ארזיה ומוקשה הם שני ענפים של העם המורדביני.
מרבית בני ארזיה מתגוררים במורדוביה ובמחוזות הסמוכים של רוסיה. במרשם האוכלוסין של רוסיה בשנת 2002‏, 843,350 אנשים הגדירו את עצמם כ"מורדבינים" ללא ציון "ארזיה" או "מוקשה" ואילו 49,624 הגדירו את עצמם "ארזיה". רובם ככולם דוברי רוסית; לפי נתוני Ethnologue, 440,000 אנשים הם דוברי ארזיה, לשון אוגרו-פינית, אשר מוכרת כאחת השפות הרשמיות של מורדוביה, לצד רוסית ושפת מוקשה.
הערות שוליים

↑  נתונים על שפת ארזיה באתר Ethnologue
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
ארדם פטפוטיאן

| --- | --- |

 לידה:  2 באוקטובר 1967 (בן 57) ביירות, לבנון 
 ענף מדעי:  ביולוגיה מולקולרית, פיזיולוגיה 
 מקום לימודים:  האוניברסיטה האמריקנית בביירות  המכון הטכנולוגי של קליפורניה  אוניברסיטת קליפורניה בלוס אנג'לס  בפסקה זו רשומה אחת נוספת שטרם תורגמה 
 מוסדות:  מכון סקריפס למחקר 
 פרסים והוקרה:  פרס רוזנסטיל (2019)  פרס חזית הידע של קרן BBVA (2020)  פרס נובל לפיזיולוגיה או לרפואה (2021)  פרס קוולי למדעי המוח (2020)  פרס ו' אלדן ספנסר (2017)  עמית באגודה האמריקאית לקידום המדע (2016) 
 patapoutianlab.org
 
ארדם פטפוטיאן (בארמנית: Արտեմ Փաթափութեան, באנגלית: Ardem Patapoutian; נולד ב-2 באוקטובר 1967 בביירות, לבנון) הוא ביולוג מולקולרי וחוקר מוח לבנוני-אמריקאי ממוצא ארמני, חבר סגל במכון המחקר סקריפס (Scripps Research) בלה הויה שבקליפורניה. חתן פרס נובל לפיזיולוגיה או לרפואה לשנת 2021 יחד עם דייוויד ג'וליוס.
ביוגרפיה

פטפוטיאן נולד ב-1967 בביירות, בירת לבנון. החל ללמוד באוניברסיטה האמריקאית בביירות ובשנת 1986 היגר לארצות הברית. בשנת 1990 קיבל תואר ראשון בביולוגיה תאית והתפתחותית מאוניברסיטת קליפורניה בלוס אנג'לס ובשנת 1996 קיבל תואר דוקטור בביולוגיה מהמכון הטכנולוגי של קליפורניה על עבודה בהנחיית ברברה וולד. כפוסט-דוקטורנט עבד עם לואי רייכארדט באוניברסיטת קליפורניה בסן פרנסיסקו. בשנת 2000 מונה לפרופסור משנה במכון המחקר של סקריפס. משנת 2014 פטפוטיאן נתמך על ידי המכון הרפואי הווארד יוז (HHMI).
מחקר

המחקר של פטפוטיאן עוסק בקולטנים הביולוגיים לטמפרטורה ומגע. בפרט, תגליותיו הסבירו כיצד מתורגמים טמפרטורה וגירויים מכניים לדחפים חשמליים במערכת העצבים. מחקרו תרם תרומה משמעותית לזיהוי תעלות יונים וקולטנים חדשים המופעלים על ידי טמפרטורה, כוחות מכניים או נפח תאים מוגבר. מחקרו הראה שערוצי יונים אלה ממלאים תפקיד חשוב בתחושת הטמפרטורה, בתחושת המגע, בפרופריוספציה, בתחושת הכאב ובוויסות הכיווץ בכלי הדם.
מחקרו המאוחר יותר משתמש בטכניקות גנומיות פונקציונליות לזיהוי ואפיון תעלות יונים.
פרסים והוקרה

פטפוטיאן נבחר לעמית האגודה האמריקאית לקידום המדע (American Association for the Advancement of Science) ב-2016, חבר באקדמיה הלאומית למדעים ב-2017  ובאקדמיה האמריקאית לאמנויות ומדעים ב-2020. בשנת 2017 קיבל את פרס ו. אלדן ספנסר,  ב-2019 את פרס רוזנסטיל,  בשנת 2020 את פרס קוולי למדעי המוח ובאותה שנה קיבל גם את פרס "חזית הידע בביולוגיה" של קרן BBVA.‏
בשנת 2021 הוכרז כחתן פרס נובל לפיזיולוגיה או לרפואה יחד עם דייוויד ג'וליוס, על תגליותיהם של קולטני חום ומגע.
ארנסט הראשון, דוכס סקסוניה-גותה

ארנסט הראשון, דוכס סקסוניה-גותה (בגרמנית: Ernest I. Herzog von Sachsen-Gotha;‏ 25 בדצמבר 1601 – 26 במרץ 1675) היה דוכס סקסוניה-גותה בין השנים 1640–1675, ודוכס סקסוניה-גותה-אלטנבורג בין השנים 1672–1675.
ביוגרפיה

ארנסט נולד ב-25 בדצמבר 1601 בוויימאר שהשתייכה לדוכסות סקסוניה-ויימאר, ליוהאן השני, דוכס סקסוניה-ויימאר, ולדורותיאה מריה מאנהלט, בתו של יואכים ארנסט, נסיך אנהלט.
בשנת 1605 מת אביו יוהאן השני, דוכס סקסוניה-ויימאר, ואחיו יוהאן ארנסט הראשון, דוכס סקסוניה-ויימאר עלה לשלטון במקומו. במהלך מלחמת שלושים השנים לחם ארנסט כקולונל בצבא השוודי, והשתתף עמו בקרבות שונים. עם פרוץ מלחמת שלושים השנים הצטרף אחיו יוהאן ארנסט לפרוטסטנטים, ואף השתתף בקרב ההר הלבן. בשנת 1620 מונה אחיו וילהלם לעוצר במקומו, ולאחר שנהרג יוהאן ארנסט בהונגריה בשנת 1626 עלה וילהלם לשלטון במקומו. לאחר מותו של גוסטב השני אדולף, מלך שוודיה, נשא ונתן וילהלם עם פרדיננד השני, קיסר האימפריה הרומית הקדושה, ובשנת 1635 חתם עמו על הסכם פראג. בשנת 1638 מת יוהאן ארנסט, דוכס סקסוניה-אייזנך, ונחלותיו עברו ביקר לדוכסות סקסוניה-ויימאר. בשנת 1640 פוצלה הדוכסות בין שלושת האחים; וילהלם, דוכס סקסוניה-ויימאר, אלברכט הרביעי, דוכס סקסוניה-אייזנך, וארנסט, דוכס סקסוניה-גותה.
ארנסט קיבל את אזור גותה, ובשנת 1643 החל בבניית טירה למגוריו. ארנסט פעל בחוכמה, ועל אף שהפחית את המיסים, הצליח ליצור כלכלה חזקה ויציבה בדוכסות. ארנסט הגביל את העינויים בדוכסות, והפחית כמעט לחלוטין את ציד המכשפות. כמו כן אסר ארנסט על האלכימיה בדוכסות, וחוקק עונש מוות על רצח. כמו כן שיפר ארנסט את החקלאות, המסחר, החינוך, והאמנות ברחבי הדוכסות, וספרייתו הייתה מהגדולות בגרמניה. ארנסט היה דתי מאוד, ועשה כל שביכולתו על מנת לחזק את הדת הלותרנית.
לאחר מותו של פרידריך וילהלם השלישי, דוכס סקסוניה-אלטנבורג ללא יורשים בשנת 1672, חולקה דוכסות סקסוניה-אלטנבורג בין דוכסות סקסוניה-ויימאר לדוכסות סקסוניה-גותה, אולם, ארנסט קיבל את החלק הגדול יותר, מכיוון שהיה צאצא של אליזבת סופיה, נסיכת סקסוניה-אלטנבורג בתו של יוהאן פיליפ, דוכס סקסוניה-אלטנבורג שציווה שהיא תירש את הנחלה בהיעדר יורשים זכרים.
ב-26 במרץ 1675 מת ארנסט בגותה, ושבעת בניו שלטו בדוכסות במשותף. בשנת 1680 פוצלה הדוכסות בין שבעת הבנים; פרידריך הראשון, דוכס סקסוניה-גותה-אלטנבורג, אלברכט, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד.
משפחתו

ב-24 באוקטובר 1636 התחתן ארנסט עם אליזבת סופיה, נסיכת סקסוניה-אלטנבורג, בתם של יוהאן פיליפ, דוכס סקסוניה-אלטנבורג ואליזבת מבראונשווייג-וולפנביטל. ממנה היו לו 18 ילדים:
יוהאן ארנסט (1638).
אליזבת דורותיאה מסקסוניה-גותה-אלטנבורג (1640–1709), התחתנה עם לודוויג השישי, רוזן הסן-דרמשטדט.
יוהאן ארנסט (1641–1657).
כריסטיאן (1642).
סופיה (1643–1657).
יוהנה (1645–1657).
פרידריך הראשון, דוכס סקסוניה-גותה-אלטנבורג (1646–1691).
אלברכט החמישי, דוכס סקסוניה-קובורג (1648–1699).
ברנהרד הראשון, דוכס סקסוניה-מיינינגן (1649–1706).
היינריך, דוכס סקסוניה-רמהילד (1650–1710).
כריסטיאן, דוכס סקסוניה-אייזנברג (1653–1707).
דורותיאה מריה מסקסוניה-גותה-אלטנבורג (1654–1682).
ארנסט השלישי, דוכס סקסוניה-הילדבורגהאוזן (1655–1715).
יוהאן פיליפ (1657).
יוהאן ארנסט הרביעי, דוכס סקסוניה-קובורג-זאלפלד (1658–1729).
יוהנה אליזבת (1660).
יוהאן פיליפ (1661–1662).
סופיה אליזבת (1663).
ברונו מנדס

ברונו מנדס קיטדיני (בספרדית: Bruno Méndez Cittadini; נולד ב-10 בספטמבר 1999 במונטווידאו שבאורוגוואי) הוא כדורגלן אורוגוואי המשחק בעמדת הבלם בגרנדה מהלה ליגה ובנבחרת אורוגוואי.
קריירת מועדונים

מנדס גדל במחלקות הנוער של דאנוביו ומונטווידאו וונדררס. בשנת 2017 החל לשחק בקבוצה הבוגרת של מונטווידאו וונדררס במסגרת ליגת העל האורוגוואית. הוא ערך 27 הופעות ליגה במדי המועדון, בהן הבקיע שער אחד.
ב-28 בפברואר 2019 חתם מנדס על חוזה לארבע עונות בקורינתיאנס מליגת העל הברזילאית.
ב-1 ביולי 2021 הושאל מנדס למשך עונה אחת לאינטרנסיונל מליגת העל הברזילאית.
קריירה בינלאומית

ב-16 בנובמבר 2018 ערך מנדס את הופעת הבכורה שלו בנבחרת אורוגוואי, בהפסד 1-0 לנבחרת ברזיל במשחק ידידות.
הערות שוליים

↑  Zagueiro Bruno Méndez assina com o Timão באתר הרשמי של קורינתיאנס, 28 בפברואר 2019 (בפורטוגזית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברונו מנדס".
ארדל או'הנלן

| --- | --- |
אין תמונה חופשית
 לידה:  8 באוקטובר 1965 (בן 59) קריקמקרוס, אירלנד 
 מדינה:  אירלנד 
 תקופת הפעילות:  מ-1991 
 עיסוק:  קומיקאי
 מקום לימודים:  האוניברסיטה העירונית של דבלין 
 מספר צאצאים:  3 
 פרופיל ב-IMDb
 
ארדל או'הנלן (באנגלית: Ardal O'Hanlon; נולד ב-8 באוקטובר 1965) הוא קומיקאי ושחקן אירי. הוא גילם את האב דוגאל מגווייר בסדרה "האב טד", ג'ורג' סאנדיי בסיטקום "הגיבור שלי" ומפקח בילוש ג'ק מוני בסדרה "Death in Paradise".
ביוגרפיה

ארדל או'הנלון נולד בקריקמקרוס, לפוליטיקאי והרופא רורי או'הנלן (אנ'). יש לו חמישה אחים ואחיות. בתוכנית הטלוויזיה "Who Do You Think You Are?" המתחקה אחרי שורשים משפחתיים התברר שסבו מצד אביו מייקל או'הנלון היה סטודנט לרפואה בקולג' האוניברסיטאי של דבלין. הוא הצטרף ל-IRA בתקופת מלחמת העצמאות האירית, והיה חבר בחוליה של מייקל קולינס שהתנקשו בחייהם של סוכני חרש בריטיים ב"יום ראשון העקוב מדם. עוד התגלה בתוכנית שמצד אמו הוא קרוב משפחה של המו"ל האירי פיטר פנלון קולייר.
או'הנלן למד בבלקרוק קולג' בדבלין וב-1987 סיים תואר בתקשורת מ-National Institute for Higher Education בדבלין.
קריירה

יחד עם קווין גילדאה ובארי מרפי, הקים או'הנלן "International Comedy Cellar" (מרתף הקומדיה הבינלאומי) בדבלין. כסטנדאפיסט זכה או'הנלן בתחרות הקני אמפייר למופע של שנת 1994. זמן מה הגיש את התוכנית "The Stand Up Show"
הוא צד את עינו של הבמאי גרהם ליינהן שליהק אותו לתפקיד האב דוגאל מגווייר בסדרה "האב טד" ששודרה מ-1995 עד 1998. ב-1995 זכה או'הנלן בפרס הקומדיה הבריטית לשחקן הקומי החדש על הופעתו בסדרה. הוא הופיע בדמות האב דוגאל גם ב-ident של ערוץ 4 ובתוכנית "קומיק ריליף" בערוץ BBC1. אחר כך הופיע בסרט הקומדיה הקצר "Flying Saucer Rock'n'Roll".
או'הנלן שיחק לצדן של אמה פילדינג ובת' גודארד בדרמה הקומית "Big Bad World" של רשת ITV, ששודרה במשך שתי עונות בקיץ 1999 ובחורף 2001. עוד הופיע בתפקיד משנה בסרט "שוליית הקצב" אבא של ג'ו, והשתתף בפרק של התוכנית "של מי השורה הזאת בכלל?".
בשנת 2000 החל או'הנלן לככב בסדרה "הגיבור שלי" בדמות גיבור-על נאיבי שהגיע מהכוכב אולטרון. הדמות מלהטטת בין אירועים של הצלת האנושות וחיים שקטים בפרוורים. הוא גילם את הדמות עד 2005 ואז הוחלף על ידי ג'יימס דרייפוס ששיחק בעונה השישית.
או'הנלן דיבב את הדמות הראשית בשלושה פרקי חג המולד של סדרת האנימציה "Robbie the Reindeer". ב-2005 הופיע בסיטקום "Blessed" של ערוץ BBC One שכתב בן אלטון. בסוף 2005 גילם את דמות הסקוטי התמהוני, קוקונט טאם, בסרט "The Adventures of Greyfriars Bobby". ברדיו הופיע או'הנלון בשנת 2011 בתוכנית "Quote... Unquote".
ב-2006 כתב והגיש את התוכנית "Leagues Apart" בערוץ RTE שבחנה את היריבויות הגדולות בין קבוצות הכדורגל באירופה, בהן רומא נגד לציו באיטליה, בין ברצלונה וריאל מדריד בספרד, וגלטאסראיי ופנרבחצ'ה בטורקיה. ב-2007 הגיש תוכנית נוספת בשם "So You Want To Be Taoiseach?", תוכנית פוליטית בה יעץ איך להיות טישך (ראש הממשלה) באירלנד.
ב-14 באפריל 2007 הופיע או'הנלן בפרק "Gridlock" בסדרה "דוקטור הו" בו גילם יצור בדמות חתול בשם תומאס קינקייד ברניגן. בעונה השלישית של הסדרה "סקינס" שיחק בתפקיד מורה של נעמי קמפבל (לילי לאבלס) שמנסה לנשק אותה. בהמשך היה במערכת יחסים עם אמה של נעמי (אוליביה קולמן). הוא משחק בתפקיד הראשי בקומדיה האירית "Val Falvey, TD" בערוץ RTÉ One.
בפברואר 2011 חזר או'הנלון להופיע בתיאטרון גייט בדבלין וכיכב במחזה "אלוהי הקטל" לצדה של מאורה טיירני. עוד באותה שנה השתתף בתוכנית הטלוויזיה "Argumental".
ב-1998 יצא לאור הרומן הראשון שכתב או'הנלן "The Talk of the Town" (פורסם בארצות הברית בשם "Knick Knack Paddy Whack"). הרומן הוא אודות נער בגיל העשרה בשם פטריק סקאלי וחבריו.
בפברואר 2015 השיק את הפסטיבל "Sky Cat Laughs Comedy Festival" שמתקיים בקילקני מ-28 במאי עד 1 ביוני. עוד ב-2015 שיחק בתפקיד פיטר החלבן בסיטקום "After Hours".
חיים אישיים

או'הנלון נשוי למלאני, ולבני הזוג שלושה ילדים: אמילי, רבקה ורד. הוא אוהד של מועדון הכדורגל לידס יונייטד.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1995–1998 | האב טד | Father Ted | האב דוגאל מגווייר | סדרת טלוויזיה |
| 1996 |  | Flying Saucer Rock'n'Roll | אדי ג'וני |  |
| 1997 | של מי השורה הזאת בכלל? | Whose Line Is It Anyway? | בתפקיד עצמו |  |
| 1997 | שוליית הקצב | The Butcher Boy | מר פרסל |  |
| 1997 |  | Top of the Pops | מנחה אורח |  |
| 1999 |  | Hooves of Fire | רובי |  |
| 1999–2001 |  | Big Bad World | אימון דונגי |  |
| 2000–2005 | הגיבור שלי | My Hero | ג'ורג' סאנדיי / תרמומן | סדרת טלוויזיה |
| 2002 |  | Legend of the Lost Tribe | רובי |  |
| 2004 |  | Jack Dee Live at the Apollo | בתפקיד עצמו |  |
| 2005 |  | Blessed | גארי |  |
| 2005–2006 |  | The Adventures of Greyfriars Bobby | קוקונט טאם |  |
| 2007 |  | Close Encounters of the Herd Kind | רובי |  |
| 2007 | דוקטור הו | Doctor Who | תומאס ברנינגן | בפרק "Gridlock" |
| 2008 |  | Who Do You Think You Are? | בתפקיד עצמו |  |
| 2008 | סיפורי שפת הנחל | Tales of the Riverbank | האמי |  |
| 2009 |  | Wide Open Spaces | מיילס |  |
| 2009 |  | Val Falvey, TD | ואל פאלווי |  |
| 2009 | סקינס | Skins | קירן |  |
| 2010 |  | Michael McIntyre's Comedy Roadshow | בתפקיד עצמו |  |
| 2013 |  | London Irish | כריס "דה" לינץ' |  |
| 2014–2015 |  | Lily's Driftwood Bay | בול דוזר | בפרק "Stop! Watch" |
| 2015 | מלפפון | Cucumber | בריאן | סדרת טלוויזיה (פרק אחד) |
| 2015 |  | After Hours | אבא של וילו |  |
| 2015 |  | Nelly and Nora | אבא |  |
| 2016 | שד נאה | Handsome Devil | דונל רוש |  |
| 2017–הווה | מוות בגן עדן | Death in Paradise | מפקח בילוש ג'ק מוני |  |
| 2023 |  | The Woman in the Wall | דארה | 2 פרקים |
| 2023–2024 | יוצאת מן הכלל (אנ') | Extraordinary | מרטין | 8 פרקים |
הערות שוליים

↑  Masters, Tim (22 במרץ 2007). "Fans mad for Doctor's new companion". BBC News. ארכיון מ-28 במרץ 2007. נבדק ב-3 באפריל 2007. {{cite web}}:  (עזרה)
↑  "Ardal O'Hanlan launches this year's Cats Laughs as the festival comes of age". evoke.ie. 26 בפברואר 2015. {{cite news}}:  (עזרה)
↑  Dwyer, Ciara (7 במאי 2012). "Ardal O'Hanlon: Stand up for a life well lived". The Irish Independent. נבדק ב-11 ביולי 2015. {{cite news}}:  (עזרה)
↑  Tench, Matt (3 באוגוסט 2003). "My team: Ardal O'Hanlon". The Guardian. נבדק ב-11 ביולי 2015. {{cite news}}:  (עזרה)
↑  simon_duddy (1 באוקטובר 1998). "Flying Saucer Rock'n'Roll (1998)". IMDb. נבדק ב-5 באוקטובר 2015. {{cite web}}:  (עזרה)
↑  "BBC – Top of the Pops 2 – Trivia". bbc.co.uk. נבדק ב-5 באוקטובר 2015. {{cite web}}:  (עזרה)
| --- | --- |
בקרת זהויות :  NLI: 987007437000505171  ISNI: 0000 0000 6319 1036  LCCN: nr98027553  MusicBrainz: 071c6bdb-ca93-4885-9aab-77d976ab0973  NTA: 172445620  SUDOC: 063240122  VIAF: 52558229   WorldCat (עם VIAF): 52558229
ארזי הלבנון (קינה)

ארזי הלבנון היא קינה הנאמרת בתשעה באב בקהילות אשכנז המזרחי וחלק מקהילות אשכנז המערבי, ומתארת את מותם של עשרה הרוגי מלכות בזמן חורבן בית המקדש השני ואחריו. מחבר הקינה הוא רבי מאיר בן יחיאל בן המאה ה-13.
תוכן הקינה וזמן אמירתה

קינה זו נאמרת בתשעה באב רק לפי מנהג אשכנז (בנוסח פולין וקצת קהילות אשכנז המערבי). ישנם מספר מקורות המתארים את מותם של עשרת הרוגי המלכות וקינה זו מבוססת על גרסה ב' כפי שהתפרסמה על ידי אהרן ילינק.
קינה זו קצרה יותר מהקינה אלה אזכרה הנאמרת ביום הכיפורים לנוסח אשכנז ובתשעה באב לנוסח הספרדים.
בנוסח הדפוסים ישנם בקינה זו תיאורים לשמונה הרוגים בלבד. בנוסח מתוקן שפרסם דניאל גולדשמידט נוספו שורות חסרות על פי כתבי יד, ובהם תיאור מותם של רבי אלעזר בן דמא ורבי חנינא בן חכינאי.
בנוסח הדפוס יש שיבוש בסדר האקרוסטיכון. בנוסח שפרסם גולדשמידט האקרוסטיכון מושלם, ומורכב מאותיות הא"ב ולאחריהן שם המחבר – "מאיר בן יחיאל חזק ואמץ יחיה בן יחיאל".
הערות שוליים

1 2 3 4 5  בחלק מהדפוסים.
↑  בחלק מהדפוסים הנוסח הוא: אשריך רבי עקיבא.
↑  בחלק מהדפוסים אינו מופיע.
↑  כך הנוסח בחלק מהדפוסים.
↑  עיין ערך קינות לתשעה באב.
↑  אהרן ילינק, בית המדרש חלק ו', וינה, תרלח
1 2  דניאל גולדשמידט, סדר הקינות לתשעה באב, מוסד הרב קוק, ירושלים, תשלב, עמ' יב, [מובא בסוגריים מרובועת, בחלונית צד].
אשליית דיבור לשיר

המשפט 'לפעמים מתנהגים בצורה כל כך מוזרה' שנאמר בצורה מדוברת (באנגלית) נשמע כאילו שהוא מושר לאחר מספר חזרות
אשליית הדיבור לשיר היא אשליה שמיעתית שהתגלתה על ידי דיאנה דויטש ב-1995. כאשר ביטוי מדובר חוזר על עצמו מספר פעמים, מבלי לשנות אותו בשום צורה, ומבלי לספק שום הקשר, הוא נהפך באופן תפיסתי מדיבור לשיר.
גילוי וניסוי ראשון

האשליה התגלתה על ידי דויטש ב-1995 כשהכינה את הפרשנות המדוברת לתקליטור שלה 'אשליות מוזיקליות ופרדוקסים'. היא שמה את המשפט 'לפעמים מתנהגים בצורה כל כך מוזרה' (באנגלית) בלולאה, ושמה לב שאחרי שהוא חזר על עצמו כמה פעמים נראה שהוא מושר ולא מדובר. מאוחר יותר היא כללה את האשליה הזו בתקליטור 'מילות רפאים ומוזרויות אחרות' וציינה שברגע שהביטוי הפך תפיסתית לשיר, הוא המשיך להישמע כשיר גם כשהוא מושמע בהקשר של המשפט המלא שבו הוא הופיע במקור.
דויטש, הנת'ורן ולפידיס בחנו את האשליה בפירוט. הם הראו שכאשר המשפט הזה נשמע רק פעם אחת, המאזינים תפסו אותו כדיבור, אך לאחר מספר חזרות, הם תפסו אותו כשיר. השינוי התפיסתי הזה דרש שהחזרות יהיו זהות במדויק; היא לא התרחשה כשהן הועברו מעט, או שהוצגו עם ההברות בסדרים מבולבלים. בנוסף, כאשר המאזינים התבקשו לחזור על הביטוי לאחר ששמעו אותו פעם אחת, הם חזרו עליו כדיבור. אולם כאשר התבקשו לחזור על הביטוי לאחר ששמעו אותו עשר פעמים, הם חזרו עליו כשיר.